CELEX: 32013R1018
Language: fi
Date: 2013-10-23 00:00:00
Title: Komission asetus (EU) N:o 1018/2013, annettu 23 päivänä lokakuuta 2013 , muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien sallittujen terveysväitteiden luettelosta annetun asetuksen (EU) N:o 432/2012 muuttamisesta  ETA:n kannalta merkityksellinen teksti

24.10.2013   
            
            
               FI
            
            
               Euroopan unionin virallinen lehti
            
            
               L 282/43
            
         KOMISSION ASETUS (EU) N:o 1018/2013,
   annettu 23 päivänä lokakuuta 2013,
   muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien sallittujen terveysväitteiden luettelosta annetun asetuksen (EU) N:o 432/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Komissio antoi asetuksen (EY) N:o 1924/2006 13 artiklan 3 kohdan nojalla 16 päivänä toukokuuta 2012 asetuksen (EU) N:o 432/2012 (2) muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien sallittujen terveysväitteiden luettelosta.
            
         
               (2)
            
            
               Sallittujen terveysväitteiden luettelon hyväksymisajankohtana useiden terveysväitteiden arviointia Euroopan elintarviketurvallisuusviranomaisessa, jäljempänä ’elintarviketurvallisuusviranomainen’, tai käsittelyä komissiossa ei kuitenkaan ollut saatu päätökseen (3).
            
         
               (3)
            
            
               Kyseisistä väitteistä elintarviketurvallisuusviranomainen antoi myönteisen arvion terveysväitteelle, jolla viitataan hiilihydraattien vaikutukseen aivotoiminnan ylläpitoon ja ehdotti asianmukaisiksi käyttöedellytyksiksi, että ”glykeemisten hiilihydraattien 130 g:n päiväsaannin on arvioitu kattavan aivojen glukoositarpeen” (4).
            
         
               (4)
            
            
               Asetuksen (EY) N:o 1924/2006 13 artiklan 3 kohdassa säädetään, että sallittujen terveysväitteiden yhteydessä on esitettävä kaikki niiden käyttöä koskevat tarpeelliset edellytykset (ja rajoitukset). Sallittujen väitteiden luettelossa olisi näin ollen ilmoitettava väitteiden sanamuoto, väitteiden käytön erityiset edellytykset ja tarvittaessa muut käyttöedellytykset tai -rajoitukset ja/tai lisämaininta tai varoitus asetuksessa (EY) N:o 1924/2006 vahvistettujen sääntöjen ja elintarviketurvallisuusviranomaisen antamien lausuntojen mukaisesti.
            
         
               (5)
            
            
               Monet jäsenvaltiot ilmaisivat kuitenkin huolensa siitä, että tällaiset käyttöedellytyksillä varustetut sallitut väitteet edistäisivät ja lisäisivät sellaisten elintarvikkeiden kulutusta, jotka sisältävät muita kuin luonnostaan esiintyviä sokereita. Lisäksi ne antaisivat kuluttajille ristiriitaisen ja hämmentävän viestin erityisesti siksi, että yleisissä ravitsemusta koskevissa ohjeissa kehotetaan vähentämään sokereiden kulutusta. Katsotaan, että tämän nimenomaisen terveysväitteen osalta ristiriitaisiin tavoitteisiin voidaan puuttua sallimalla väite vain erityisten edellytysten täyttyessä ja rajoittamalla sen käyttö elintarvikkeisiin, joiden sokeripitoisuus on alhainen tai joihin ei ole lisätty sokeria vaikka ne saattavatkin sisältää sokeria luonnostaan.
            
         
               (6)
            
            
               Tätä asetusta olisi sovellettava kuuden kuukauden kuluttua sen voimaantulopäivästä, jotta elintarvikealan toimijat voisivat mukautua sen vaatimuksiin.
            
         
               (7)
            
            
               Asetuksen (EY) N:o 1924/2006 20 artiklan 1 kohdan mukaisesti ravitsemus- ja terveysväitteiden rekisteri, joka sisältää kaikki sallitut terveysväitteet, olisi saatettava ajan tasalle ottaen huomioon tämä asetus.
            
         
               (8)
            
            
               Tässä asetuksessa säädetyistä toimenpiteistä päätettäessä on otettu huomioon huomautukset ja kannanotot, joita komissio on saanut yleisöltä ja asianomaisilta sidosryhmiltä.
            
         
               (9)
            
            
               Sen vuoksi asetusta (EU) N:o 432/2012 olisi muutettava.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 432/2012 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 13 päivästä toukokuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 404, 30.12.2006, s. 9.
   
      (2)  EUVL L 136, 25.5.2012, s. 1.
   
      (3)  Vastaa yhdistetyn luettelon 2232:ta kohtaa (ID).
   
      (4)  http://www.efsa.europa.eu/en/efsajournal/doc/2226.pdf
   
      LIITE
      Lisätään asetuksen (EU) N:o 432/2012 liitteeseen seuraava kohta aakkosjärjestyksen mukaisesti:
      
         
                     Ravintoaine, muu aine, elintarvike tai elintarvike-ryhmä
                  
                  
                     Väite
                  
                  
                     Väitteen käytön edellytykset
                  
                  
                     Elintarvikkeen nauttimisen edellytykset ja/tai rajoitukset ja/tai lisämaininta tai varoitus
                  
                  
                     EFSA Journal -numero
                  
                  
                     Asianomaisen luettelokohdan numero EFSAlle arvioitavaksi toimitetussa yhdistetyssä luettelossa
                  
               
                     ”Hiilihydraatit
                  
                  
                     Hiilihydraatit edistävät aivotoiminnan pysymistä normaalina
                  
                  
                     Jotta väite voidaan esittää, kuluttajalle on ilmoitettava, että edullinen vaikutus saavutetaan nauttimalla hiilihydraatteja eri lähteistä 130 g päivässä.
                     Väite voidaan esittää elintarvikkeesta, joka sisältää määriteltyä annosta kohti vähintään 20 g ihmisessä metabloituvia hiilihydraatteja, lukuun ottamatta polyoleja, ja joka on asetuksen (EY) N:o 1924/2006 liitteessä tarkoitetun ravitsemusväitteen ”VÄHÄSOKERINEN” tai ”EI LISÄTTYJÄ SOKEREITA” mukainen.
                  
                  
                     Väitettä ei saa esittää elintarvikkeista, jotka koostuvat 100 %:sesti sokerista.
                  
                  
                     2011;9(6):2226
                  
                  
                     603,653”